Шығыс Қазақстан суретшілері көрмесі — Қазақстан Энциклопедиясы
"Шығыс Қазақстан суретшілері көрмесі — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=0"
TITLE: Шығыс Қазақстан суретшілері көрмесі — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=0
META: "Шығыс Қазақстан суретшілері көрмесі — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=0"
TOTAL WORDS: 323
TEXT: Қазақстан Энциклопедиясы «Шығыс Қазақстан суретшілері» көрмесі ШҚО бейнелеу өнерінің дамуын барынша айқындаған суретшілердің картиналарын бір экспозициялық кеңістікке жинады. Атамекен үшін Томирис – массагеттердің патшайымы, Шыңғыс хан, КСРО және Қазақстан Суретшілер одақтарының мүшесі Н. Аштеманың қалыптасуы Суретшілер үйінде өтті. Ол өз талантын графикада және қондырғылы кескіндемеде де байқап көрді. Көп жылдар бойы суретшіні қазақ халқының тарихы, оның қасіреттік сәті толғандырып келеді. Ол өз ойларын «Атамекен үшін», «Томирис – массагеттердің патшайымы», «Шыңғыс хан» және тағы да басқа жұмыстарында қорытып келеді. Аштема табиғат сұлулығын «Ай сәулесі түскен Белуха», «Қазақстан даласы» сияқты туындыларында эпостық сарын деңгейіне дейін жеткізді. Суретші өнері туған жердің тарихы мен сұлулығы тақырыбының сарқылмайтындығын дәлелдейді. Иірім, Көктемнің басы, Ши, КСРО. Суретшілер одағының мүшесі А. Коробковтың туындылары–ұшы-қиыры жоқ түрлі табиғат әлеміне деген сүйіспеншілікті бейнелеуге арналған. Нақыштар мен көлемдердің пластикалық сұлулығы оның пейзаждарында ішкі тебіреністің бейнелілік әсерін құрайды. Айналадағы дүниеден алшақтай отырып, ол оны өзгертеді, сондай-ақ, керемет нәзік және поэтикалық өз әлемін жасайды. Леонова акварельдік кескіндемемен 20 жылдан аса уақыт айналысып келеді. Қазақстан Суретшілер одағының мүшесі С. Шупляк өнердің әр түрлі саласында жұмыс істейді, бірақ өзін гобелен мен батиктің шеберімін деп есептейді. Әсіресе суық батик техникасында жұмыс жасағанды ұнатады. Ерекше мәнерлі композицияларды табу үшін ол көп тәжірибе жасады Экспозицияның көлемді бөлігін КСРО Суретшілер одағының мүшесі А. Куклиннің сызба туындылары құрайды. «Адам мен табиғат» және «Ұлы дала» суретші шығармашылығындағы бірден-бір магистральды тақырыптар. Көрмеде Х IХ ғасыр мен XX ғасырдың басындағы қазақтардың өмірі мен тұрмысына, Қазақстан табиғатына арналған түпнұсқалық графикалық жұмыстары ұсынылған. Этнографиялық материалды суреттеуде детальдарға, графикалық дәлдіктерге ерекше назар аударылған, композициялық қатардағы шынайылығымен шебердің мына туындылары: «Дүниеге келу», «Зергер», «Текемет» және тағы басқалары ерекшеленеді. Бұл циклде автор сирек техника граттографияға жүгінген. 1998 жылдан бастап Анатолий Григорьевич Ресейде тұрады және жұмыс істейді. Шығыс Қазақстан суретшілері өнерінің гуманистік бағыттылығы, өз халқының өмірімен, оның тарихымен және мәдениетімен шығармашылығының тығыз байланыста болу қажеттігін көпшілігінің түсінуі олардың шығармашылығының қайнар көзін айқындаушы бағдаршам болған және болып қалады. Шығыс Қазақстан облысы мәдениеті кітабы, АТАМҰРА 2009 ж. Қазақстан суретшілері және олардың туындамасы кітабы, 2007 ж
